## El Consell de la Infància de la Ciutat de les Arts i les Ciències celebra la primera reunió del curs

*** El Consell de la Infància de la Ciutat de les Arts i les Ciències celebra la primera reunió del curs**

El Consell de la Infància de la Ciutat de les Arts i les Ciències ha celebrat este divendres la primera reunió del curs acadèmic 2023/2024 amb la renovació de la meitat dels seus integrants, que han recollit les respectives acreditacions. Després d’esta trobada, el grup ha visitat el Museu de les Ciències i la nova exposició ‘La ciència de Pixar’.

Es tracta de vint estudiants de 5é i 6é de Primària i primers cursos de Secundària dels centres Col·legi Nuestra Señora de los Desemparados de Natzaret, Comenius Centre Educatiu, CEIP Lluís Vives València, Col·legi Santiago Apòstol de València, Col·legi Pío XII, IES Lluís Vives i IES Abastos.

El Consell de la Infància és un espai de debat i trobada que actua com a equip assessor quant al funcionament de l’espai, els continguts i les activitats del complex. A més, és una eina educativa per a les escoles, que promou el valor educatiu de la participació.

Fecha: 17/11/2023